1953માં બંને દેશો વચ્ચે સરહદ અંકાઇ ગઇ અને સંયુક્ત રાષ્ટ્રસંઘે યુદ્ધવિરામ કરાવ્યો, તે પછી બંને દેશોમાં મોટું પરિવર્તન આવ્યું છે. બંને દેશોની એક હજાર વર્ષ જૂની સંસ્કૃત્તિ જુદા જુદા માર્ગે ચાલી. ઉત્તર કોરિયાએ સામ્યવાદ અપનાવ્યો. સામ્યવાદમાં પણ એક પાર્ટીનું શાસન નહિ, માત્ર એક પરિવારનું શાસન. કિમ ત્રીજી પેઢીના શાસક છે. વિશ્વના એક માત્ર સામ્યવાદી વારસાગત સત્તા મેળવનાર કિમ માટે દક્ષિણ કોરિયા બદલાયેલી દુનિયા છે. દક્ષિણ કોરિયામાં પશ્ચિમનો પવન ફૂંકાયો હતો. લોકતંત્ર અપનાવ્યું, મુક્ત બજાર સાથેનો મૂડીવાદ અપનાવ્યો અને ખ્રિસ્તી ધર્મનું પ્રભુત્વ વધ્યું.